മലയാളി യുവതി പുണെയില് മരിച്ചനിലയില് സ്ത്രീധന പീഡനമെന്ന് കുടുംബം അഞ്ചല്: മലയാളി യുവതിയെ ദുരൂഹ സാഹചര്യത്തില് പുണെയില് മരിച്ച നിലയില് കണ്ടെത്തി. വാളകം പൊടിയാട്ടുവിള മധു മന്ദിരത്തില് പ്രീതിചിഞ്ചു29യാണ് മരിച്ചത്. മകള് സ്ത്രീധന പീഡനത്തിെന്റ ഇരയാണെന്നും കൊലപാതകമാണെന്ന് സംശയിക്കുന്നതായും മാതാപിതാക്കള് ആരോപിച്ചു. പുണെയില് സകുടുംബം സ്ഥിരതാമസമാക്കിയ ആലപ്പുഴ സ്വദേശി അഖിലാണ് പ്രീതിയുടെ ഭര്ത്താവ്. ആറ് വര്ഷം മുമ്ബായിരുന്നു ഇവരുടെ വിവാഹം. വിവാഹശേഷം സ്ത്രീധനത്തിെന്റ പേരില് പ്രീതി പീഡിപ്പിക്കപ്പെട്ടിരുന്നതായും പലപ്പോഴായി ആറ് കോടിയോളം രൂപ അഖിലിന് നല്കിയിരുന്നതായും പറയപ്പെടുന്നു. പുണെയിലുള്ള പ്രീതിയുടെ സഹോദരന് എത്തുന്നതിന് മുമ്ബ് ഭര്തൃവീട്ടുകാര് സംസ്കാരം നടത്താന് ശ്രമിച്ചതായും ആരോപണമുണ്ട്. വിവരമറിഞ്ഞ് പുണെയിലെത്തിയ മാതാപിതാക്കള് നടപടികള്ക്ക് ശേഷം പ്രീതിയുടെ മൃതദേഹം ഏറ്റുവാങ്ങി. ആംബുലന്സ് മാര്ഗം നാട്ടിലെത്തിച്ച ശേഷം ശനിയാഴ്ച ഉച്ചയോടെ വീട്ടുവളപ്പില് സംസ്കരിക്കും. പിതാവ്: മധുസൂദനന് പിള്ള. മാതാവ്: അംബിക. സഹോദരന്: മഞ്ജിത്ത്.